wannaphong/clean_thaiwikipedia huggingface dataset:
# อะยะซัน เซอร์วิส
ประเภทบริการทางด้านโฆษณา ออกแบบกราฟฟิคดีไซน์อุตสาหกรรมCleaning Industryก่อตั้งพ.ศ. 2555 (8 ปี)สำนักงานใหญ่26/2 ซอยสุขุมวิท 61 แขวงคลองตันเหนือ เขตวัฒนา กรุงเทพมหานครบุคลากรหลักโคทาโร่ อิเสะทุนจดทะเบียน2,000,000 บาทสถานะยังดำเนินกิจการอยู่เว็บไซต์https://ayasan-service.com/

อะยะซัน เซอร์วิส เป็นบริษัทให้บริการแม่บ้านสัญชาติญี่ปุ่น เริ่มจากกิจการแม่บ้าน ต่อมาได้เริ่มให้บริการพี่เลี้ยงเด็ก คนดูแลผู้สูงอายุ พนักงานขับรถ ดูแลสัตว์เลี้ยง ซ่อมแอร์ และพ่นยาฆ่าเชื้อโรคตามบ้านและสำนักงาน และอื่น ๆ 

จากข้อมูลของเว็บไซต์แอนเกิล  เมื่อวันที่ 23 สิงหาคม 2562 ระบุว่าประเทศไทยถือเป็นตลาดหลักของบริษัท โดยกลุ่มเป้าหมายแบ่งเป็นคนไทย 50% คนยุโรปและอเมริกา 40% และคนญี่ปุ่น 10% 

 ประวัติ 
อะยะซัน เซอร์วิส ก่อตั้งขึ้นเมื่อวันที่ 28 ธันวาคม พ.ศ. 2555 โดยนายโคทาโร่ อิเสะ หลังจบการศึกษาจากมหาวิทยาลัยลาสเวกัส สาขาการจัดการโรงแรม ได้เข้าทำงานเป็นผู้รับผิดชอบด้านการพัฒนาธุรกิจใหม่ที่ดิสนีย์และแมริออท กรุ๊ป หลังจากนั้น ได้มีโอกาสได้เดินทางมาทำงานที่ประเทศไทย แล้วรู้สึกอยากสร้างบริการแม่บ้าน พี่เลี้ยงเด็ก และคนขับรถ ที่มีบุคลากรดี ๆ จึงเป็นต้นกำเนิดของบริษัทในที่สุด  โดยมีเป้าหมายเป็นบริษัทจัดหางานทำความสะอาดทุกแขนงที่ได้รับความนิยมสูงสุดของประเทศ โดยเริ่มจากประเทศไทย และค่อย ๆ ขยายไปทั่วโลก  

มีสาขาแรก (สำนักงานใหญ่) ตั้งอยู่ที่เซ็นทรัลเวิลด์ และมีอีก 3 สาขาย่อย ในจังหวัดนนทบุรี 1 สาขา และในย่านเอกมัยของกรุงเทพมหานคร 2 สาขา และยังมีสาขาในต่างประเทศอีก 3 สาขา คือ ลาว เวียดนาม และอินโดนีเซีย 

จากบทความของบางกอกโพสต์ หนังสือพิมพ์ภาษาอังกฤษอันดับหนึ่งของไทย ได้เผยว่า ปัจจุบันอะยะซัน เซอร์วิส มีแม่บ้านและพี่เลี้ยงเด็กในสังกัดกว่า 6,000 คน  และให้บริการลูกค้ามากกว่า 40,000 คน ในพื้นที่กรุงเทพมหานครและปริมณฑล ทั้งแบบส่วนบุคคล ร้านอาหาร และบริษัทชื่อดังทั้งของไทยและต่างชาติมากมาย อาทิ แคนนอน เฟ็ดเอ็กส์ เดนท์สุ บางกอกโพสต์ เป็นต้น และมีบริการให้เลือกทั้งแบบรายเดือน รายวัน และรายชั่วโมง ภายใต้มาตรฐานความสะอาดของประเทศญี่ปุ่น ในราคาที่สมเหตุสมผล    

นอกจากนี้ อะยะซัน เซอร์วิส ยังเป็นผู้บุกเบิกบริการเรียกแม่บ้านออนไลน์ผ่านแอปพลิเคชันในไทย ภายใต้สโลแกน "เรียกแม่บ้านภายในคลิกเดียว" อีกด้วย  และเป็นหนึ่งแอปพลิเคชันที่ถูกพูดถึงมากที่สุดบนสื่อไทย และญี่ปุ่น, นอริช อย่างต่อเนื่องนับตั้งแต่เปิดให้บริการ 
 อ้างอิง
# คิสแอนด์เมกอัป
"คิสแอนด์เมกอัป"  เป็นเพลงของนักร้องชาวอังกฤษ ดัว ลีปา และเกิร์ลกรุปเกาหลีใต้ แบล็กพิงก์ จากอัลบั้มรุ่นซูเปอร์ดีลักซ์ ดัว ลีปา: คอมพลีตเอดิชัน (2018) เป็นการออกจำหน่ายซ้ำของอัลบั้มแรกในชื่อเดียวกับตนเอง เพลงเขียนโดยลีปา, เชลซี ไกรมส์, อียานิก ราสโตกี, แซคารี แรมง, มาตีเยอ จอมฟ์-เลอพิน, มาร์ก วินเซนต์ และเท็ดดี พัก โดยมีแบนซ์แอนด์รันซ์เป็นโปรดิวเซอร์เพลง วางจำหน่ายผ่านวอร์เนอร์บราเธอส์ ถูกบันทึกเป็นซิงเกิลประชาสัมพันธ์ที่สองจากฉบับจำหน่ายซ้ำเมื่อวันที่ 19 ตุลาคม ค.ศ. 2018 

"คิสแอนด์เมกอัป" เป็นเพลงแนวแดนซ์ อิเล็กโทรป็อป และเรเกตอนที่มีองค์ประกอบของทรอปิคอลและอีดีเอ็ม มีเนื้อเพลงเกี่ยวกับการแสดงความรักทางกายแทนวาจาเพื่อแก้ปัญหาการทะเลาะกับคนรัก นักวิจารณ์เพลงส่วนใหญ่ยกย่องความเข้ากันระหว่างเสียงร้องของศิลปินทั้งสองในภาษาเกาหลีและอังกฤษ เพลงประสบความสำเร็จเชิงพาณิชย์ โดยขึ้น 40 อันดับแรกใน 19 ประเทศ รวมถึงติดอันดับหนึ่งในมาเลเซียและสิงคโปร์ นอกจากนั้นยังขึ้นอันดับที่ 36 บนชาร์ตซิงเกิลแห่งสหราชอาณาจักร และอันดับที่ 75 บนแกออนดิจิทัลชาร์ตของเกาหลีใต้ ยังได้รับการยืนยันระดับแผ่นเสียงทองคำขาวในออสเตรเลีย ระดับทองในอิตาลีและโปรตุเกส และระดับเงินในสหราชอาณาจักร

"คิสแอนด์เมกอัป"  ถูกบรรจุในรายชื่อเพลงสำหรับเล่นคอนเสิร์ตของแบล็กพิงก์ อินยัวร์แอเรียเวิลด์ทัวร์ (2018–2020) เพลงฉบับรีมิกซ์แนวป็อป-ฟังก์ปรากฏอยู่ในอัลบั้มรีมิกซ์ของลีปาและเดอะเบลสด์มาดอนนาในชื่อ คลับฟิวเจอร์นอสทัลเจีย (2020) ซึ่งมีองค์ประกอบจากเพลง "ไรส์" (1979) ของเฮิร์บ อัลเพิร์ต

ผู้มีส่วนร่วมทำเพลง
ดัดแปลงจากโน้ตในอัลบั้ม ดัว ลีปา: คอมพลีตเอดิชัน และ คลับฟิวเจอร์นอสทัลเจีย.

การบันทึกเสียง
 บันทึกเสียงที่แท็ปสตูดิโอ (ลอนดอน)
 บันทึกที่โรลโอเวอร์สตูดิโอ (สหราชอาณาจักร)
 ผสมเสียงที่เดอะแฮมิลตัน (สหราชอาณาจักร)
 มาสเตอริงที่สเตอร์ลิงซาวด์สตูดิโอส์ (นครนิวยอร์ก)

คณะทำงาน
 ดัว ลีปา เสียงร้อง
 แบล็กพิงก์ เสียงร้อง
 เจนนี คิม เสียงร้อง
 จีซู คิม เสียงร้อง
 ลลิษา มโนบาล เสียงร้อง
 โรแซนน์ พัก เสียงร้อง
 เชลซี ไกรมส์ ร้องเบื้องหลัง
 แบนซ์แอนด์รันซ์ ผลิตเพลง
 อียานิก ราสโตกี ดรัมส์ เบส ซินท์ คีส์ โปรแกรม
 แซคารี แรมง ดรัมส์ เบส ซินท์ คีส์ โปรแกรม
 ยง อิน ชเว เอนจินเนียร์
 เจมี สเนลล์ ผสมเสียง
 คริส เกห์ริงเกอร์ มาสเตอริง

ชาร์ตและการรับรอง

รายสัปดาห์
 ชาร์ต (2018–20) ตำแหน่งสูงสุด Croatia (HRT) 90 Estonia (Eestii Tipp-40) 15 Greece (IFPI) 6 Malaysia (RIM) 1 Romania (Airplay 100) 22 Singapore (RIAS) 1 South Korea (Gaon) 75 Venezuela Anglo (Record Report) 55

ปลายปี
 ชาร์ต (2019) ตำแหน่ง CIS (Tophit)  84 Poland (ZPAV) 80 Portugal (AFP) 247Romania (Airplay 100) 55 Russia Airplay (Tophit)  99

การรับรอง
# หลงเคอตัว
หลงเคอตัว (1658-1728) เป็นขุนนางในราชสำนักของแมนจูซึ่งมีชีวิตอยู่ในสมัยต้นราชวงศ์ชิงเขามาจากตระกูลตุงกิยาซึ่งอยู่ภายใต้กองธงเหลืองขลิบช่วงเวลาแห่งชื่อเสียงของเขากินเวลาตั้งแต่ปลายยุครัชสมัยจักรพรรดิคังซีจนถึงต้นยุครัชสมัยจักรพรรดิยงเจิ้ง อาจจะโด่งดังที่สุดจากการแก้ไขพระบรมราชโองการของจักรพรรดิคังซี

 ชีวประวัติ 
หลงเคอตัวเป็นบุตรชายคนที่ 3 ของตง กั๋วเว่ย และน้องชายของจักรพรรดินีองค์ที่ 3 ของจักรพรรดิคังซีคือจักรพรรดินีเซี่ยวอี้เหริน พี่สาว/น้องสาวอีกคนของเขาดำรงตำแหน่งกุ้ยเฟย (ตำแหน่งสูงสุดอันดับสาม) ในวังชั้นในของจักรพรรดิคังซี ตง กั๋วเว่ยพ่อของหลงเคอตัวเป็นบุตรชายของตง ทูไล ขุนนางที่รับใช้แปดกองธงและเป็นพระอัยกา (ตา) ของจักรพรรดิคังซีผ่านพระราชมารดาของพระองค์คือจักรพรรดินีเซี่ยวคังจาง หลงเคอตัวจึงเป็นพระภาติยะและพี่เขยของจักรพรรดิคังซี
# เอเชียนคัพ 2023 รอบคัดเลือก – รอบที่ 3
การแข่งขันเอเชียนคัพ 2023 รอบคัดเลือก รอบที่สาม จะแข่งขันตั้งแต่วันที่ 8 ถึง 14 มิถุนายน ค.ศ. 2022 ที่สนามเป็นกลางทั้งหมด 6 แห่ง เดิมมีกำหนดแข่งขันตั้งแต่วันที่ 30 มีนาคม ค.ศ. 2021 ถึง 29 มีนาคม ค.ศ. 2022 แต่สมาพันธ์ฟุตบอลเอเชีย (AFC) ได้เลื่อนการแข่งขันออกไปโดยเป็นผลจากการเลื่อนการแข่งขันรอบคัดเลือกรอบที่ 2 ที่ได้รับผลกระทบจากการระบาดทั่วของโควิด-19

 รูปแบบการแข่งขัน 
ทีมทั้งหมด 24 ทีม (ประกอบด้วย 22 ทีมที่มาจากรอบที่ 2 และ 2 ทีมที่มาจากรอบเพลย์ออฟ) จะเข้าร่วมแข่งขันเพื่อหา 11 ทีมที่จะได้เข้าไปแข่งขันในเอเชียนคัพ 2023 รอบสุดท้าย นับตั้งแต่ที่เจ้าภาพอย่างจีนได้ผ่านเข้าสู่รอบที่ 3 ของฟุตบอลโลก 2022 รอบคัดเลือก สิทธิ์อัตโนมัติสำหรับเจ้าภาพจะไม่มีผลอีกต่อไป

ทีม 24 ทีมจะถูกแบ่งออกเป็น 6 กลุ่ม กลุ่มละ 4 ทีม ทำการแข่งขันแบบพบกันหมดที่สนามกลางทั้งหมด 6 แห่ง ทีมชนะเลิศของแต่ละกลุ่มและทีมอันดับที่สองที่ดีที่สุดห้าทีม จะได้สิทธิ์ผ่านไปเล่นในรอบสุดท้ายของเอเชียนคัพ ร่วมกับจีนและอีก 12 ทีมที่ผ่านเข้ารอบไปก่อนหน้านี้แล้ว

วันที่ 17 กุมภาพันธ์ ค.ศ. 2022 เอเอฟซีได้ประกาศว่ามี 6 ประเทศที่จะเป็นเจ้าภาพในการแข่งขันรอบคัดเลือก ได้แก่ อินเดีย คูเวต คีร์กีซสถาน มาเลเซีย มองโกเลีย และอุซเบกิสถาน

 ทีมที่เข้าร่วมแข่งขัน 
+ทีมที่ผ่านเข้ารอบกลุ่มทีมรองชนะเลิศ(สามทีมที่แย่ที่สุด)ทีมอันดับที่สามทีมอันดับที่สี่ทีมอันดับที่ห้า(สามทีมที่ดีที่สุด)ทีมจากรอบเพลย์ออฟเอ———บี——ซี——ดี—อี——เอฟ—จี——เอช———

หมายเหตุ

 ทีมวาง 
การจัดอันดับทีมวางจะอิงตามอันดับโลกฟีฟ่า ณ วันที่จับสลาก (24 กุมภาพันธ์ ค.ศ. 2022) โดยทีมที่เป็นเจ้าภาพจะถูกจัดในโถแยก

 โถแยก ประกอบด้วยทีมเจ้าภาพ
 โถ 1 ประกอบด้วยทีมอันดับที่ 1–6 (ยกเว้นอุซเบกิสถาน ศีร์กึซสถาน อินเดีย)
 โถ 2 ประกอบด้วยทีมอันดับที่ 7–12 (ยกเว้นคูเวต)
 โถ 3 ประกอบด้วยทีมอันดับที่ 13–18 (ยกเว้นมาเลเซีย)
 โถ 4 ประกอบด้วยทีมอันดับที่ 19–24 (ยกเว้นมองโกเลีย)

ทีมทั้งหมด 24 ทีมจะถูกจับสลากแบ่งเป็น 4 กลุ่ม กลุ่มละ 6 ทีม

โถเจ้าภาพ (โถแยก)โถ 1โถ 2โถ 3โถ 4

 กำหนดการแข่งขัน 
วันที่ 20 ตุลาคม ค.ศ. 2021 เอเอฟซีประกาศว่ารอบคัดเลือกรอบที่ 3 จะแข่งขันที่สนามเป็นกลางในวันที่ 8, 11 และ 14 มิถุนายน ค.ศ. 2022 โดยจะมีการคัดเลือกเจ้าภาพสำหรับสนามเป็นกลางทั้ง 6 แห่งนี้ การจับสลากจะจัดขึ้นในวันที่ 24 กุมภาพันธ์ ค.ศ. 2022 โดยจะแบ่งโถตามอันดับโลกฟีฟ่า ณ วันที่จับสลาก

นัดที่วันแข่งขันใหม่วันแข่งขันเดิมคู่ 18 มิถุนายน 202224 มีนาคม 20212 พบ 3, 1 พบ 4 211 มิถุนายน 20228 มิถุนายน 20213 พบ 1, 4 พบ 2 314 มิถุนายน 20227 กันยายน 20213 พบ 4, 1 พบ 2

 กลุ่ม 

 กลุ่มเอ 

 กลุ่มบี 

 กลุ่มซี 

 กลุ่มดี 

 กลุ่มอี 

 กลุ่มเอฟ 

 ทีมรองชนะเลิศที่ดีที่สุด 

อันดับผู้ทำประตู
# โรซา
โรซา หรือ โรซ่า  สามารถหมายถึง

 บุคคล 
 โรซา (ชื่อ) - ชื่อต้นของบุคคล
 โรซา (นามสกุล) - นามสกุลของบุคคล

 ตัวละครในบันเทิงคดี 
 โรซา (โปเกมอน) - ตัวละครจากเรื่องโปเกมอน แบล็ก2และไวต์2
 โรซา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
 โรซ่า คาซากรานเด้ - ตัวละครจากเรื่องเดอะลาวด์เฮาส์และเดอะคาซากรานเด้ส์
 อุชิโรมิยะ โรซ่า - ตัวละครจากเรื่องอุมิเนะโกะโนะนะกุโคะโระนิ
# โรส
โรส  สามารถหมายถึง
 กุหลาบ

 บุคคล 
 โรส (ชื่อ) - ชื่อต้นของบุคคล
 โรส (นามสกุล) - นามสกุลของบุคคล

 ตัวละครในบันเทิงคดี 
 โรส - ตัวละครจากเรื่องมังกรอเมริกัน: เจค ลอง
 โรส - ตัวละครจากเรื่องไคโตะโจ๊กเกอร์
 โรส (ครอบครัวตึ๋งหนืด) - ตัวละครจากเรื่องครอบครัวตึ๋งหนืด
 โรส (โปเกมอน) - ตัวละครจากเรื่องโปเกมอน
 โรส ทิโค - ตัวละครจากเรื่องสตาร์ วอร์ส
 โรส ควอตซ์ (สตีเว่น ยูนิเวิร์ส) - ตัวละครจากเรื่องสตีเว่น ยูนิเวิร์ส
 เอมี โรส - ตัวละครจากเรื่องโซนิคเดอะเฮดจ์ฮ็อก
 โรส (โอโทริบาชิ โรจูโร่) - ตัวละครจากเรื่องเทพมรณะ
 ฟรานเซสก้า มิร่า โรส - ตัวละครจากเรื่องเทพมรณะ
# เอียน คัลลาแกน
เอียน โรเบิร์ต คัลลาแกน (เกิด 10 เมษายน ค.ศ. 1942) เป็นอดีตนักฟุตบอลอาชีพชาวอังกฤษซึ่งเล่นในตำแหน่งกองกลางเขามีสถิติลงเล่นให้ลิเวอร์พูลมากที่สุด เขาได้รับพระราชทานเครื่องราชอิสริยาภรณ์ชั้น เอ็มบีอี เมื่อ ค.ศ. 1975United Kingdom list: 

 อาชีพ 
 ลิเวอร์พูล 
thumb|คัลลาแกนในปี ค.ศ. 1966
คัลลาแกน ลงเล่น 857 เกมให้กับลิเวอร์พูลระหว่างปี ค.ศ. 1960 ถึง 1978 เขาสร้างสถิติเป็นผู้เล่นลิเวอร์พูลที่ลงเล่นมากที่สุดในสโมสร เขาก้าวขึ้นมาสู่ทีมชุดใหญ่หลังจากแต่งตั้งบิลล์ แชงคลี เป็นผู้จัดการทีมลิเวอร์พูล เขาเป็นผู้เล่นหลักของทีมชุดใหญ่เมื่อลิเวอร์พูลเลื่อนชั้นสู่ดิวิชันหนึ่งในปี ค.ศ. 1962 และช่วยให้พวกเขาคว้าแชมป์ลีกในปี ค.ศ. 1964, 1966, 1973, 1976, และ 1977, เอฟเอคัพในปี ค.ศ. 1965 และ 1974, ยูฟ่าคัพ ในปี ค.ศ. 1973 และ 1976 และ ยูโรเปียนคัพ ในปี ค.ศ. 1977 และ (ในฐานะตัวสำรอง) ในปี ค.ศ. 1978 เขาได้รับเลือกให้เป็น นักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1974 เขาได้รับใบเหลืองเพียงครั้งเดียวในอาชีพค้าแข้งของเขา ในการแข่งขันลีกคัพ รอบชิงชนะเลิศ 1978 นัดรีเพลย์ที่ โอลด์แทรฟฟอร์ด ซึ่ง ลิเวอร์พูล แพ้ให้กับ นอตทิงแฮมฟอเรสต์ ซึ่งในเวลานั้นมีกุนซือระดับตำนานอย่างไบรอัน คลัฟ เป็นผู้จัดการทีม
# นางฟ้าเงาเสียง
นางฟ้าเงาเสียง (อังกฤษ: Hamari Bahu Silk) เป็นละครโทรทัศน์ภาษาฮินดี ออกอากาศทางช่อง Zee TV ตั้งแต่วันที่ 3 มิถุนายน 2019 จนถึงวันที่ 8 พฤศจิกายน 2019 ในไทยออกอากาศซีรีส์ซีซั่นที่ 6 ทางช่อง ซีหนัง ต่อจากละครเรื่อง ลิขิตรักสายสัมพันธ์ (ซีซั่นที่ 2)

 นักแสดงหลัก 
นักแสดงหลัก
  จาหัต ปันเดย์ รับบท ปากี นาคส์ ปาเรกข์
 รีวา เจ้าธารี รับบท นาตาชา มิตรา
 ซาน ข่าน รับบท นาคส์ ปาเรกข์
 อุรวี ซิงห์ รับบท ริมจิม มิตรา
 โสรยา ชีกัล รับบท นาตี พิงค์กี้

นักแสดงสมทบ
มนัส ชาห์ รับบท อากัส
 ราเชษ กุมาร รับบท กาพาเดีย
 ศริตา โจชิ รับบท อรุณา ปาเรกข์
 กีรติ เจ้าธารี รับบท เมาซามี
 มัมตา เวอร์มา รับบท มัมตา ปาเรกข์
# แผ่นดินไหวนอกชายฝั่งจังหวัดนีงาตะ ค.ศ. 1964
แผ่นดินไหวนอกชายฝั่งจังหวัดนีงาตะ ค.ศ. 1964 (ญี่ปุ่น: 新潟地震) เกิดขึ้นเมื่อเวลา 13:01 น. ตามเวลาท้องถิ่น (04:01 UTC) ในวันที่ 16 มิถุนายน ค.ศ. 1964 (พ.ศ. 2507) มีขนาด 7.5
ศูนย์กลางอยู่นอกชายฝั่งตะวันตกเฉียงเหนือของเกาะฮนชู ห่างจากจังหวัดนีงาตะ 50 กิโลเมตร (31 ไมล์) แผ่นดินไหวทำให้เกิดแผ่นดินเหลวในพื้นที่ส่วนใหญ่ของเมือง

 ความเสียหาย 
thumb|สะพานโชวะถล่ม
แผ่นดินไหวทำให้บ้านเรือนเสียหายรุนแรง 3,534 หลัง และได้รับความเสียหายปลายกลาง 11,000 หลัง ความเสียหายที่รุนแรงเกิดจากสภาพดิน เนื่องจากชั้นดินของเมืองนีงาตะเป็นสามเหลี่ยมปากแม่น้ำจากแม่น้ำชินาโนะ และ แม่น้ำอากาโนะ ซึ่งชั้นดินส่วนใหญ่ของเมืองประกอบด้วยดินทรายเป็นส่วนใหญ่http://www.iris.edu/seismo/quakes/1964niigata/Kawasumi1968.pdf และจุดที่เกิดแผ่นดินเหลวส่วนใหญ่เคยเป็นแม่น้ำในอดีต เมื่อได้รับแรงสั่นสะเทือนจึงทำให้เกิดแผ่นดินเหลวอย่างรุนแรง แผ่นดินเหลวสามารถวัดได้ลึก 140 ซม. แผ่นดินเหลวรุนแรงพอที่จะทำให้อาคารเอียงและถล่มในบางจุดแม้ว่าอัตราเร่งสูงสุดของพื้นดินจะต่ำ

การถล่มของสะพานโชวะได้รับการตรวจสอบอย่างละเอียด จากการตรวจสอบพบว่าสะพานถล่มหลังจากแผ่นดินไหวได้ 70 วินาที

 ลักษณะ 
 แผ่นดินไหว 
แผ่นดินไหวมีขนาด 7.6 แต่มีความลึกที่ 34 กม. ซึ่งถือว่าค่อนข้างลึกทำให้วัดความรุนแรงแผ่นดินไหวได้ที่ VIII (รุนแรง) และ 5 (ชินโดะ) กลไกแผ่นดินไหวที่คำนวณได้บ่งบอกถึงรอยเลื่อนแบบย้อนกลับ

 สึนามิ 
thumb|สึนามิพัดทำลายท่าเรือในจังหวัดนีงาตะ
คลื่นสึนามิลูกแรกพัดมาถึงเมืองนีงาตะ 15 นาที หลังจากแผ่นดินไหว สึนามิทำให้เกิดน้ำท่วมบนเกาะซาโดะและเกาะอื่น ๆ โดยรอบ คลื่นสึนามิสามารถพัดไปไกลถึงหมู่เกาะโอกิในจังหวัดชิมาเนะ ที่ท่าเรือเรียวสึสามารถวัดคลื่นได้สูง 3 เมตร นอกจากนี้ยังมีรายงานคลื่นสึนามิที่สูงถึง 6 เมตรในบางพื้นที่http://hdl.handle.net/2261/13881
# คู่แท้พรหมลิขิต
คู่แท้พรหมลิขิต (แปลว่า: สีแดงชาดในโชคชะตาของฉัน) เป็นละครโทรทัศน์ภาษาฮินดี ผลิตโดย เอคตา คาปัวร์ ภายใต้บริษัท Balaji TelefilmsEkta Kapoor brings another love story on TV with 'Kumkum Bhagya' Retrieved on 15 September 2014. ออกอากาศตอนแรกวันที่ 15 เมษายน 2014 ทางช่อง Zee TV ออกอากาศสด สตรีมมิ่งทางแพลตฟอร์ม ZEE5.Kumkum Bhagya to replace Pavitra Rishta  Retrieved on 15 September 2014. นำแสดงโดย ศริตี จา และ ซาเบียร์ อาห์ลุวาเลีย ในไทยออกอากาศซีรีส์ซีซั่นที่ 6 ทางช่อง ซีหนัง ต่อจากละครเรื่อง ไฟรักนารี (ซีซั่นที่ 2)

เนื้อเรื่องย่อ
หลังจากที่ “ปราเกีย” กลับมาอีกครั้งในฐานะเจ้าของบ้านคนใหม่ผู้มีอำนาจเหนือทุกคน แต่สิ่งเหล่านี้เป็นเพียงหน้าฉากที่เธอสร้างขึ้นเพื่อเปิดโปงความร้ายกาจของ “อาเลีย” น้องสาวของอาบี ที่ต้องการสมบัติทั้งหมดแต่ปราเกียยังไม่ทันเปิดเผยทุกสิ่งให้ “อาบี” ได้รับรู้ อาบีเกิดประสบอุบัติเหตุขึ้นเสียก่อน ใครบ้างจะรู้ว่า อุบัติเหตุครั้งนี้จะส่งผลอย่างไร กับชีวิตของปราเกียและอาบีในวันข้างหน้า

นักแสดง
นักแสดงหลัก

 ศริตี จา รับบท ปราเกีย อภิเษก เมห์รา
 ซาเบียร์ อาห์ลุวาเลีย รับบท อภิเษก "อภิ" เมห์รา
 มุกดา ชาเพการ์ รับบท ปราชี รันเบียร์ โกห์ลี
 กฤษณะ กัวร์ รับบท รันเบียร์ โกห์ลี
 ไนนา ซิงห์ / ปูจา บาเนอร์จี รับบท รีอา เมห์รา
 ไซกา ซิงห์ / เรห์นา มัลโหทรา รับบท อะเรีย ปุราบ กัณนะ
 มธุริมา ทูลี / ลีนา จูมานี รับบท ทานูศรี "ทานุ" เมห์ตา

นักแสดงสมทบ
 อาร์ชิต ทานีจา / วิน รานา รับบท ปุราบ กัณนะ
 สุปริยา ชูปรา นับบท ซาร์ร่า อะโรร่า
 อนุรัก ชาร์มา รับบท ราช เมห์รา
 สุวาตี อนันต์ รับบท มิตาลี เมห์รา
 ศิวานี โสปุรี รับบท ปามนี เมห์รา
 อปรานา มิชห์รา รับบท ศหนา ชาร์มา
 ฟาริดา ดาดี รับบท บัลจีต ดาดี
 เมหุล การ์จาเรีย / รุสัท รานา รับบท วิกรัม โกห์ลี
 กยาตรี เกศวานี รับบท ปัลลาวี โกห์ลี
กีราน ภาร์ควา รับบท ทัลจีต โกห์ลี
 ปูชา ซิงห์ รับบท มิสห์ติ โกห์ลี: Vikram and Pallavi's daughter; Ranbir's sister (2019)
 ดอลลี โซหิ รับบท ศุศมา ทันดอน
 มิดูรา โอเบอร์รอย รับบท เทจิ โกห์ลี
 มรูนอล ทากัวร์ รับบท บัลบัล ปุราบ กัณนะ
 รูชิ ซาร์วาน รับบท ทิศา ปุราบ กัณนะ
 มิศาล ราเหจา รับบท คิง ซิงห์
 กุรวากี วสิษฐา รับบท เคียร่า เมห์รา (อะโรร่า)
 จารุ เมห์รา รับบท จูรวี
 อังคิต โมหาน รับบท อากาศ เมห์รา
 อธิติ ราโทร์ รับบท ราชนา เมห์รา
 นีฮา บัม รับบท มิสกัณนะ
 นีล โมตวานี รับบท เนล ทากัวร์
 นิคิล อารยา / ราจาต ดาฮิยา / สาด รันทวะ รับบท นิคิล ซูด
 ริทวิค ทันจานี รับบท อรชุน เคียโกสลาร์
 อาซา เนกี รับบท ปูรวี เคียโกสลาร์
 นิทิน โกสวานี รับบท ทุศยันต์ รานา
 วิวานา ซิงห์รับบท ซิโมนิกา ทุศยันต์ รานา
 ศรัทธา อารยา รับบท ดร. ปรีตา อะโรร่า
 อันจุม ฟาคิห์ รับบท ศริศติ อะโรร่า
 ทีราจ ทูปาร์ รับบท การันต์ ลุทรา
 มานิต เจารา รับบท ริชาบต์ ลุทรา
# สุหสี ธามี
สุหสี กอราเดีย ธามี  เป็นนักแสดงหญิง และนางแบบชาวอินเดีย เธอมีชื่อเสียงจากการรับบทเป็น พระแม่ปารวตี ใน ศิวะ พระมหาเทพ และบท เวทิกะ ประทับ ใน รักต่างวัย หัวใจใกล้กัน.

ผลงานด้านการแสดงละครโทรทัศน์
 ปี เรื่อง รับบท  หมายเหตุ 2004 K. Street Pali Hill Jugnu Khandelwal  แสดงเพียง 1 ตอน 2004–2005 Kabhi Haan Kabhi Naa Samantha  2005 Raat Hone Ko Hai – Tingoo Seema (ตอนที่ 185 – 188)  2005 Raat Hone Ko Hai – Death Dealer Avantika's Younger Sister (ตอนที่ 205 – 208)  2005Phir Bhi Dil Hai Hindustani Anjali นักแสดงรับเชิญพิเศษ 2005–2006Poorav Ya Paschim   2005–2006Home Sweet Home Nikita 2006–2007Aek Chabhi Hai Padoss Mein Urmila Mehta (Urmi)  2006–07Antriksh - Ek Amar Katha  Rajkumari Urmi 2009 Ssshhhh...Phir Koi Hai – Vallabhgarh Ki Rajkumari: ตอน 1 – 8 Kalyani (ตอนที่ 158 – 165) 2009–12Yahaaan Main Ghar Ghar Kheli  Swarn Abha Prasad / Albeli 
(บทคู่) 2012–13Aaj Ki Housewife Hai... Sab Jaanti Hai Sona Chaturvedi 2013Nach Baliye 5  Contestant 2nd runner-up 2014 Devon Ke Dev...Mahadev  พระแม่ปารวตี  2016 Bas Thode Se Anjane Sambhavi   2018–2019 Aap Ke Aa Jane Se Vedika Gupta Agarwal / Vedika Pratab Kashyap 2018 Piya Albela Dancer รับเชิญ Jeet Gayi Toh Piya Morey Vedika Srinivasan แสดงเพียง 5 ตอน Kumkum Bhagya Dancer รับเชิญ

ภาพยนตร์
 ปี  เรื่อง  รับบท  ภาษา  หมายเหตุ 2008Haage Summane  Khushi  ภาษากันนาดา  2009Vaade Kaavali   ภาษาเตลูกู
# โดนต์โนว์วอตทูดู
"โดนต์โนว์วอตทูดู"  เป็นเพลงของเกิร์ลกรุปเกาหลีใต้ แบล็กพิงก์ เขียนโดยไบรอัน ลี และเท็ดดี พัก ซึ่งผลิตเพลงร่วมกับ 24, เบกกา บูม และอาร์.ที เป็นซิงเกิลที่สองจากอีพีชุดที่สอง คิลดิสเลิฟ วางจำหน่ายเมื่อวันที่ 5 เมษายน ค.ศ. 2019 ผ่านสังกัดวายจีและอินเตอร์สโคป

 เบื้องหลังและการส่งเสริม 
"โดนต์โนว์วอตทูดู" ได้รับการยืนยันพร้อมกับรายชื่อเพลงของอีพีในวันที่ 1 เมษายน ค.ศ. 2019 เป็นซิงเกิลที่สองของอีพีถัดจากเพลง "คิลดิสเลิฟ" เมื่ออีพีออกจำหน่ายแล้ว แบล็กพิงก์แสดงเพลง "โดนต์โนว์วอตทูดู" ร่วมกับ "คิลดิสเลิฟ" ในรายงานเพลงเกาหลีใต้อย่าง โชว์! มิวสิกคอร์ และ อินกีกาโย เพื่อประชาสัมพันธ์เพลง

 บนชาร์ตเพลงและการแสดงสด 
ในเกาหลีใต้ เพลงเปิดตัวอันดับที่ 121 บนแกออนดิจิทัลชาร์ต ก่อนขึ้นสูงสุดอันดับที่ 38 และยังเปิดตัวอันดับที่ 49 บนบิลบอร์ดเจแปนฮอต 100 ด้วย

"โดนต์โนว์วอตทูดู" ถูกนำไปแสดงสดที่เทศกาลโคเชลลาในเดือนเมษายน ค.ศ. 2019 และถูกบรรจุในรายชื่อเพลงสำหรับทัวร์คอนเสิร์ตรอบโลก อินยัวร์แอเรียเวิลด์ทัวร์ (2018–2020) ตลอดจนสนามกีฬายันม่าร์นางาอิ ณ เมืองโอซากะ ประเทศญี่ปุ่น

ชาร์ต

รายสัปดาห์
 ชาร์ต (2019) ตำแหน่งสูงสุด ญี่ปุ่น (ฮอต 100) 49 นิวซีแลนด์ (อาร์เอ็มเอ็นเซด) 11 มาเลเซีย (อาร์ไอเอ็ม) 2 เกาหลีใต้ (ฮอต 100) 9 เกาหลีใต้ (แกออน) 38 สหรัฐ เวิลด์ดิจิทัลซองส์ (บิลบอร์ด) 4

รายเดือน
 ชาร์ต (2019) ตำแหน่งสูงสุด เกาหลีใต้ (แกออน) 58
# ดัชชีอากีแตน
ดัชชีอากีแตน (, ; ,) เป็นดินแดนศักดินาในบริเวณภาคตะวันตก ภาคกลาง และภาคใต้ของประเทศฝรั่งเศสในปัจจุบันจรดดินแดนฝั่งซ้ายของแม่น้ำลัวร์ แม้ว่าเขตแดนของดัชชีอากีแตนนั้นเปลี่ยนแปลงไปตามกาลเวลา ในอดีตก่อนหน้านั้นเคยกินอาณาบริเวณเพียงแค่ภาคตะวันตกเฉียงใต้ (กัสกอญ) และภาคกลางของฝรั่งเศสในปัจจุบัน 

ดัชชีอากีแตนก่อตั้งขึ้นราวคริสต์ศตวรรษที่ 7 เพื่อเป็นดัชชีหนึ่งของราชอาณาจักรแฟรงก์ และต่อมาได้กลายเป็นจังหวัดโรมัน แกลเลียแอควิเทเนีย ในช่วงที่ยังเป็นดัชชีนั้นได้แตกดินแดนออกภายหลังจากการพิชิตของไวโอฟาร์ ดยุกแห่งอากีแตน และได้กลายมาเป็นราชอาณาจักรหนึ่งภายใต้จักรวรรดิการอแล็งเฌียงที่ต่อมาได้ถูกผนวกเข้ากับอาณาจักรแฟรงก์ตะวันตก อันเป็นผลจากจากสนธิสัญญาแวร์เดิงใน ค.ศ. 843 ต่อมาได้กลับสถานะเป็นดัชชีอีครั้งในสมัยกลางตอนกลาง ซึ่งต่อมากลายเป็นดัชชีที่มีขนาดใหญ่ขึ้น โดยได้สวามิภักดิ์ต่อกษัตริย์แห่งราชวงศ์อ็องฌูแห่งอังกฤษ ซึ่งเป็นสาเหตุให้เกิดการอ้างสิทธิ์ต่อดินแดนในฝรั่งเศส จนทำให้เกิดสงครามร้อยปีขึ้นและต่อมาทำให้ราชอาณาจักรฝรั่งเศสสามารถควบคุมดินแดนที่เคยมีปัญหาด้านการอ้างสิทธิ์ใน ค.ศ. 1450 ดินแดนต่าง ๆ เหล่านี้ได้รับการปกครองโดยตรงจากพระมหากษัตริย์ฝรั่งเศส

ดูเพิ่ม
 ดยุกแห่งอากีแตน

บรรณานุกรม
Lewis, Archibald R. "The Dukes in the Regnum Francorum, A.D. 550-751." Speculum, Vol. 51, No. 3. (July 1976), pp. 381–410.
 Emile Mabille, (1870) Le Royaume D'Aquitaine Et Ses Marches Sous Les Carlovingiens
 Jean Penant, (2009) Occitanie, l'épopée des origines
# วัดเกาะหงษ์
วัดเกาะหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลตะเคียนเลื่อน อำเภอเมืองนครสวรรค์ จังหวัดนครสวรรค์ ที่ดินที่ตั้งวัดมีเนื้อที่ 30 ไร่ 2 งาน 61 ตารางวา มีที่ธรณีสงฆ์ จำนวน 3 แปลง เนื้อที่ 2 ไร่ 1 งาน 41 ตารางวา

วัดเกาะหงษ์สร้างโดยชุมชนเชื้อสายมอญ เมื่อ พ.ศ. 2300 เดิมมีนามว่า วัดเกาะ เปลี่ยนชื่อมาเป็น "วัดเกาะหงส์" เมื่อราว พ.ศ. 2555 เพื่อไม่ให้ซ้ำกับวัดอื่น วัดได้รับพระราชทานวิสุงคามสีมา พ.ศ. 2494 กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรม เปิดสอน เมื่อ พ.ศ. 2472 เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จผ่านมาถึงวัด พ.ศ. 2449 (ร.ศ 125) พระองค์นมัสการพระประธานในโบสถ์ และนมัสการหลวงปู่กัน ซึ่งเป็นสมภารวัดในขณะนั้น ภายในอุโบสถ พระองค์ทรงเห็นพระสังกัจจายน์ยืนมือกุมท้อง ทรงพอพระทัยเป็นอันมากจึงขอเชิญพระกัจจายน์ไป แล้วพระราชทานพระราชทรัพย์จำนวน 1 ชั่ง (80 บาท) เพื่อให้จัดสร้างขึ้นใหม่แทนองค์เดิม 

อาคารเสนาสนะที่สำคัญ ได้แก่ วิหารศิลปะอยุธยาตอนปลายถึงรัตนโกสินทร์ตอนต้น ภายในมีภาพจิตรกรรมฝาผนังรูปเทพชุมชนหลายองค์ วาดต่อเนื่องกันไปแบบงานจิตรกรรมสมัยอุยธยา มีรอยพระพุทธบาทจำลองปรากฏอยู่บนฝาผนัง มีจิตรกรรมไทยบนสมุดข่อยภาษามอญ มีภาพประกอบและลงรักปิดทอง ศาลาการเปรียญ กว้าง 24 เมตร ยาว 28 เมตร สร้างเมื่อ พ.ศ. 2502 และกุฏิสงฆ์ จำนวน 8 หลัง นอกจากนั้นยังพบโครงกระดูกมนุษย์ มีอายุ 2,000 ปีมาแล้ว เนื่องจากพบเครื่องใช้และเครื่องแต่งกาย เช่น ขวานฟ้า กำไรหิน เป็นต้น
# กลูโคคอร์ติคอยด์
กลูโคคอร์ติคอยด์  เป็นฮอร์โมนสเตียรอยด์ชนิดหนึ่ง จัดอยู่ในประเภทคอร์ติโคสเตียรอยด์ สามารถจับกับตัวรับกลูโคคอร์ติคอยด์ซึ่งพบในเซลล์ของสัตว์มีกระดูกสันหลังแทบทุกชนิด ชื่อ glucocorticoid มาจากการผสมคำว่า glucose + cortex + steroid ซึ่งเกี่ยวข้องกับฮอร์โมนนี้ คือ มีหน้าที่ควบคุมกระบวนการสร้างและสลายกลูโคส (glucose), ถูกสังเคราะห์ขึ้นที่ส่วนนอกของต่อมหมวกไต (adrenal cortex), และมีโครงสร้างเป็นสเตียรอยด์ (steroid)
อ้างอิง

แหล่งข้อมูลอื่น
# Toxorhynchites
Toxorhynchites หรือยุงยักษ์, ยุงช้าง เป็นสกุลของยุงที่หากินตอนกลางวัน มักมีสีสันสดใส พบได้ทั่วโลกระหว่าง 35° เหนือ และ35° ใต้ หลายสปีชีส์อาศัยอยู่ในป่า หนึ่งในนี้เป็นยุงที่มีขนาดใหญ่ที่สุดเท่าที่ค้นพบ โดยมีความยาวได้ถึง 18 มม. และความกว้างจากปีกข้างหนึ่งไปอีกข้างถึง 24 มม. สกุลนี้เป็นหนึ่งในยุงหลายชนิดที่ไม่กินเลือดเป็นอาหาร ตัวเต็มวัยดำรงชีวิตด้วยสารที่มีคาร์โบไฮเดรตสูง เช่นน้ำหวานบนใบไม้, หรือน้ำยางและน้ำหวานจากพืชที่ต้นเสียหาย, ของเสีย, ผลไม้, และน้ำต้อย

เมื่อผสมพันธุ์ ตัวผู้และตัวเมียจะปรับการกระพือปีกให้มีความถี่เท่ากัน ตอนวางไข่ ตัวเมียจะบินอยู่เหนือน้ำและหย่อนไข่ไปที่ผิวน้ำ สีของไข่มีอาจเป็นสีเหลืองหรือขาว มีระยะฟักตั้งแต่ 40–60 ชั่วโมง ขึ้นอยู่กับอุณหภูมิ ยิ่งยุงตัวเมียมีอายุมาก ความแข็งแรงสมบูรณ์ของไข่จะน้อยลง

ลูกน้ำของยุงสกุลนี้กินลูกน้ำของยุงชนิดอื่นและเนกตอน (nekton) ที่คล้ายกันเป็นอาหาร แตกต่างจากลูกน้ำของยุงสปีชีส์ที่ดูดเลือดกิน ทำให้ Toxorhynchites เป็นประโยชน์ต่อมนุษย์ ตัวเต็มวัยของยุงสกุลนี้ไม่มีความจำเป็นต้องดูดเลือด เนื่องจากตอนเป็นลูกน้ำได้กินอาหารที่มีโปรตีนและไขมันสูงสะสมไว้เพียงพอสำหรับการสร้างไข่และไข่แดง ลูกน้ำของ Toxorhynchites splendens พันธุ์ที่อาศัยอยู่ในป่าทึบกินลูกน้ำของยุงชนิดอื่นตามรอยแตกของเปลือกไม้ โดยเฉพาะ Aedes aegypti

นักวิทยาศาสตร์สิ่งแวดล้อมเสนอให้นำยุงในสกุล Toxorhynchites ไปปล่อยไว้นอกพื้นที่หากินตามธรรมชาติของมันเพื่อควบคุมการระบาดของไข้เลือดออก ในอดีตเคยมีการทำเช่นนี้มาแล้ว แต่มีข้อผิดพลาดหลายประการ ตัวอย่างเช่น นักวิทยาศาสตร์ตั้งใจจะนำ T. splendens ไปปล่อยในพื้นที่อื่น แต่ว่ากลับเป็นยุง T. amboinensis ซึ่งเป็นยุงสูญพันธุ์แล้วที่ค้นพบจากอำพันสมัยไมโอซีนในเม็กซิโก

thumb|ยุง Toxorhynchites rutilus ตัวผู้ขณะเกาะอยู่บนดอกสร้อยทอง

 สปีชีส์ 
สกุล Toxorhynchites แบ่งเป็น 4 สกุลย่อย ประกอบด้วย 92 สปีชีส์:Toxorhynchites at the Integrated Taxonomic Information System.

Toxorhynchites bambusicolus (Lutz and Neiva, 1913)
Toxorhynchites brevipalpis (Theobald)
Toxorhynchites christophi
Toxorhynchites grandiosus (Williston, 1900)
Toxorhynchites guadeloupensis (Dyar and Knab, 1906)
Toxorhynchites haemorrhoidalis (Fabricius, 1787)
Toxorhynchites hexacis (Martini, 1901)
Toxorhynchites mariae (Bourroul, 1904)
Toxorhynchites minimus ((Theobald, 1905))
Toxorhynchites moctezuma (Dyar and Knab, 1906)
Toxorhynchites portoricensis (Roeder, 1885)
Toxorhynchites purpureus (Theobald, 1901)
Toxorhynchites pusillus (Lima, 1931)
Toxorhynchites rajah (Tsukamoto, 1986)
Toxorhynchites rutilus
Toxorhynchites solstitialis (Lutz, 1904)
Toxorhynchites speciosus (Skuse, 1889)
Toxorhynchites splendens (Wiedemann)
Toxorhynchites theobaldi (Dyar and Knab, 1906)
Toxorhynchites trichopygus (Wiedemann, 1828)
Toxorhynchites violaceus (Wiedemann, 1821)